|  |  |  |
| --- | --- | --- |
|  | **تۇغما قانۇنىيەتلەر** |  |
| **ئىنسان تەبىئىتىدىكى ئاللاھ ياراتقان ئەسلى سۈپەتلەر** |
| ئۆزى ياشاۋاتقان جەمئىيەتنىڭ تەسىرىگە ئۇچرىمىغاندا، ھەر قانداق بىر ئىنساندا ئۇنىڭغا مايىللىق ۋە ئىھتىياج بولىدۇ. بۇ ھەقتە سەھىھ ھەدىسلەردە بايانلار كەلگەن. | | |

|  |  |  |  |
| --- | --- | --- | --- |
| **ئېنىقلىمىسى** | **ھۆكمى** | **سۈپەت** | |
| بۇرۇتنى كالپۇك كۆرۈنگىدەك(ئېغىزغا چۈشۈپ قالمىغۇدەك) قىسقارتىش سۈننەتتۇر. | سۈننەت، پۈتۈنلەي چۈشۈرىۋىتىش يامان كۆرىلىدۇ. | **بۇرۇتنى قىسقارتىش[1]** | |
| ساقالنى قىرىش ھارام. چۈنكى ساقالنى قىرىش ئۆسۈشىگە قويىۋىتىشتىن ئىبارەت پەيغەمبەر ئەلەيھىسسالامنىڭ بۇيرۇقىغا خىلاپ. | ۋاجىپ | **ساقالنى قويىۋىتىش[2]** | |
| سەندەل ياغىچى(مىسۋاك دەرىخى) ياكى باشقا تەملىك ياغاچتا ئېغىزنى تازىلاش. بۇ ھەر قانداق ۋاقىتتا سۈننەت، لىكىن تاھارەت ئالغاندا، ناماز ئوقۇماقچى بولغاندا، ئۆي ۋە مەسچىتكە كىرگەندە، قۇرئان ئوقۇماقچى بولغاندا، ئۇيقۇدىن ئويغانغان ۋە ئورنىدىن تۇرغاندا، ئۆلۈمنى سەزگەندە، ئېغىز پۇرىقى ئۆزگەرگەندە مىسۋاك ئىشلىتىشنىڭ سۈننەتلىكى تەكىتلىكرەك. | تەكىتلەنگەن سۈننەت | **[3] مىسۋاك ئىشلىتىش** | |
| بۇرۇننىڭ ئىچىگە سۇ ئېلىپ ئاندىن چىقىرىش ئارقىلىق بۇرۇننىڭ ئىچىنى يۇيۇش | تاھارەتنىڭ سۈننەتلىرىدىن | **[4] بۇرنىغا سۇ ئېلىش** | |
| تىرناق ئېلىش: ئۆسكەن تىرناقنى قىسقارتىشتۇر. چۈنكى ئۇنى قىسقارتماسلىق، ئاستىغا كىرلەرنىڭ يىغىلىپ قېلىشىغا سەۋەپ بولىدۇ. | سۈننەت. قىرىق كۈندىن كىچىكتۈرىۋىتىش ياخشى ئەمەس. | **[5] تىرناق ئېلىش** | |
| كىر يىغىلىۋالىدىغان ئورۇنلارنى پاكىزلاش، يەنى بارماق بوغۇملىرىدىكى قورۇققا ئوخشىغان يەرلەرنى يۇيۇش. | سۈننەت | **[6] پۇت-قول بارماقلىرىنىڭ بوغۇملىرىنى يۇيۇش** | |
| بۇ قولتۇق ئاستىدىكى تۈكلەرنى يۇلۇش، چۈشۈرۈش ۋە باشقا ئۇسۇللار بىلەن تازىلاشنى كۆرسىتىدۇ. چۈنكى بۇ ئارقىلىق قولتۇق ئاستى پاكىزىلىنىپ، بەتبۇي پۇراقلارنى يوقۇتۇش مەقسىتىگە يەتكىلى بولىدۇ. | سۈننەت. قىرىق كۈندىن كىچىكتۈرىۋىتىش ياخشى ئەمەس. | **[7] قولتۇق ئاستىنى تازىلاش** | |
| ئەۋرەت ئەتراپىغا ئۆسىۋالغان تۈكچىلەر(ئەرلىك ياكى ئاياللىق).  چۈشۈرۈشتىن باشقا ئۇسۇللار بىلەنمۇ پاكىزلاشقا بولىدۇ. مەسىلەن: تۈك چۈشۈرۈش مەھسۇلاتلىرىغا ئوخشاش. | سۈننەت. قىرىق كۈندىن كىچىكتۈرىۋىتىش ياخشى ئەمەس. | **[8] دوۋسۇن ئاستىنى قىرىش** | |
| چوڭ-كىچىك تاھارەت ئېغىزىنى نىجاسەتتىن سۇ ۋە شۇنىڭغا ئوخشىغان نەرسىلەر بىلەن پاكىزلاش. | تاھارەت قىلىش ئەدەبلىرىدىن | **[9] ئىستىنجا قىلىش** | |
| ئېغىزغا سۇ ئېلىپ ئاندىن چىقىرىۋىتىش ئارقىلىق يۇيۇشنى كۆرسىتىدۇ. | تاھارەتنىڭ سۈننەتلىرىدىن | **[10] ئېغىزنى چايقاش** | |
| ئائىشە رەزىيەللاھۇ ئەنھادىن رىۋايەت قىلىنىدۇكى: پەيغەمبەر ئەلەيھىسسالام مۇنداق دىگەن: <<ئون ئىش ئىنسان فىترەتلىرىدىندۇر: بۇرۇتنى قىسقارتىش، ساقالنى قويىۋىتىش، مىسۋاك ئىشلىتىش، بۇرنىغا سۇ ئېلىش، تىرناق ئېلىش، بارماق بوغۇملىرىنى يۇيۇش، قولتۇقنى ۋە ئەر-ئاياللىق ئەزا ئەتراپىنى تازىلاش، ئىستىنجا قىلىش>>. زەكەرىيە مۇسئەب مۇنداق دىدى دەيدۇ: ئونىنچىسىنى ئۇنتۇپ قالدىم، ئېغىزنى چايقاشمىكىن. قۇتەيبە ۋەكىئىنىڭ مۇنۇ سۆزىنى زىيادە قىلدى: <سۇ تۆكۈش : ئىستىنجا قىلىش دىگنلىكتۇر>. مۇسلىم رىۋايەت قىلغان ھەدىس. | | |
| زەكەر بېشىنى يۆگەپ تۇرغان تىرىنى كىسىۋىتىشنى كۆرسىتىدۇ. بۇنىڭدىن مەقسەت: ئۇنىڭغا كىرلەرنىڭ يىغىلىپ قېلىشىنىڭ ئالدىنى ئېلىش ۋە كىچىك تاھارەتتىن تولۇق خالاس بولۇش. | ئەرلەرگە ۋاجىپ، ئاياللارغا ئىھتىياج بولغاندا سۈننەت. | **[11] خەتنە قىلىش** | |
| ئەبۇ ھۇرەيرە رەزىيەللاھۇ ئەنھۇدىن پەيغەمبەر ئەلەيھىسسالامنىڭ مۇنداق دىگەنلىكى رىۋايەت قىلىنىدۇ:<< بەش ئىش فىترەتتىندۇر: خەتنە قىلىش،...>>. بىرلىككە كىلىنگەن ھەدىس. | | |

**مەنبە: شەيخ ھەيسەم سەرھان رەھمەتۇللاھى ئەلەيھىنىڭ < فتح المعين في تقريب منهج السالكين وتوضيح الفقه في الدين> ناملىق كىتانىدىن ئېلىندى.**

[https://alsarhaan.com**ئادرىسى**](https://alsarhaan.comئادرىسى)**:**